|  |
| --- |
| Pályázati felhívása PERFEKT Vizsgaközpont Nonprofit Kft.Vizsgabizottsági tagi névjegyzék kialakításához |

Az átalakított szakképzési rendszer részeként 2023. március 8-án megalakult Vizsgaközpontunk. Célunk, hogy mind az oktatás, mind a gazdasági szereplők részéről felmerülő igényekre gyorsan és rugalmasan reagálva, szakszerű vizsgaszervezéssel és lebonyolítással járuljunk hozzá, és minél több jelentkező számára tegyük lehetővé a szakmai végzettség megszerzését.

**Jelen Pályázati felhívás célja, hogy tájékoztatást nyújtson a Vizsgabizottsági tagi névjegyzékbe történő pályázók részére a pályázaton történő részvétel feltételeivel, a pályázat benyújtásának határidejével és módjával, illetve elbírálásával kapcsolatban.**

Vizsgaközpontunk a szakképzési törvényben meghatározott tevékenységéhez vizsgabizottsági (ellenőrzési, vizsgafelügyelői és vizsgabizottsági tagi) tagi feladatokra szakértőket keres.

A vizsgaközpont akkreditációjához szükséges, hogy az általa vizsgáztatni kívánt szakmákban és szakképesítésekben rendelkezzen vizsgabizottsági tagi névjegyzékkel.

A névjegyzék kialakítása után a vizsgaközpontunk belső képzéseket hirdet meg, melynek határidőre történő sikeres elvégzése feltétele a későbbi vizsgabizottsági tagi felkérésnek és megbízásnak.

|  |
| --- |
| A szakképzésről szóló törvény végrehajtásáról szóló 12/2020. (II.7.) Korm. rendeletben az alábbi követelmények és feladatleírások szerepelnek: |
| **Szakmai vizsga esetén:**  **272. §**(1)[**\***](https://net.jogtar.hu/jogszabaly?docid=a2000012.kor#lbj412id26d4) A vizsgabizottság három tagból áll, akik végzik a vizsgázó tudásának felmérését, valamint minősítik a vizsgázó teljesítményét.  (1a)[**\***](https://net.jogtar.hu/jogszabaly?docid=a2000012.kor#lbj413id26d4) A vizsgabizottság ellenőrzési feladatokat ellátó tagja felel a szakmai vizsga szabályszerűségéért, emellett elláthatja az (1) bekezdés szerinti feladatokat is.  (2)[**\***](https://net.jogtar.hu/jogszabaly?docid=a2000012.kor#lbj414id26d4) A vizsgafelügyelői feladatokat a vizsgabizottság (1a) bekezdése szerinti tagja látja el.  (2a)[**\***](https://net.jogtar.hu/jogszabaly?docid=a2000012.kor#lbj415id26d4) A vizsgabizottság valamely tagja a vizsgázó személyazonosságát valamennyi vizsgatevékenység megkezdésekor ellenőrzi.  (3)[**\***](https://net.jogtar.hu/jogszabaly?docid=a2000012.kor#lbj416id26d4) A vizsgabizottság ellenőrzési feladatokat ellátó tagját a szakmai vizsga helyszíne szerint illetékes gazdasági kamara delegálja. A jogszabálynak megfelelő delegálás hiányában a vizsgabizottság ellenőrzési feladatokat ellátó tagját az akkreditált szakképzési vizsgaközpont bízza meg.  A delegált tag megbízását az akkreditált szakképzési vizsgaközpont indokolással megtagadhatja, és helyette határidő tűzésével más személy delegálását kezdeményezheti.  (4)[**\***](https://net.jogtar.hu/jogszabaly?docid=a2000012.kor#lbj417id26d4) A vizsgafelügyelő, illetve a vizsgabizottság tagja nem lehet az, aki a vizsgázó szakmai vizsgára történő felkészítésében részt vett, vagy a vizsgázó hozzátartozója. A vizsgafelügyelő és a vizsgabizottság tagja csak olyan személy lehet, aki a vizsgán megszerezhető szakma oktatásához jogszabályban előírt feltételekkel rendelkezik.  A vizsgabizottság egyik tagja csak olyan személy lehet, aki megbízása időpontjában a vizsgán megszerezhető szakma képzési területe tekintetében rendszeres oktatási tevékenységet folytat.  (5) Ha a szakmai vizsga nyelve nem magyar, vagy a képzési és kimeneti követelmények a vizsgára bocsátás feltételeként középfokú nyelvvizsgát írnak elő, és a szakmai vizsga idegen nyelvi követelményeket is tartalmaz, legalább a vizsgafelügyelőnek a szakmai vizsga nyelvét anyanyelven kell beszélnie, vagy abból a KER szerinti C1 szintű államilag elismert nyelvvizsgával vagy azzal egyenértékű okirattal kell rendelkeznie. A vizsgán – a 297. § (2) bekezdésében meghatározott kivétellel – tolmács nem vehető igénybe.  (6)[**\***](https://net.jogtar.hu/jogszabaly?docid=a2000012.kor#lbj418id26d4) A vizsgafelügyelőnek és a vizsgabizottság tagjának megbízása az adott szakmai vizsgára szól. A vizsgabizottságban betöltött tisztség az arra vonatkozó megbízás elfogadásával jön létre.  **Képesítő vizsga**  (3) A 268. § 1. és 3–6. pontja, a 272. § (6) bekezdése és a 287. § (2) bekezdése a képesítő vizsgára is megfelelően alkalmazandó, azzal, hogy képesítő vizsga esetén nincs vizsgafelügyelő.  **292/D. §**[**\***](https://net.jogtar.hu/jogszabaly?docid=a2000012.kor#lbj447id26d4)(1) A vizsgabizottság legalább két tagból áll, akik végzik a vizsgázó tudásának felmérését, valamint minősítik a vizsgázó teljesítményét.  (2) A vizsgabizottság tagjai együttesen és az általuk külön-külön ellátott feladatok tekintetében önállóan is felelősek a képesítő vizsga szabályos és zavartalan lefolytatásáért. |
| A pályázaton történő részvétel általános feltételei a következők: |
| A pályázaton az a személy vehet részt, aki az Szkr. 134. § (2) és (3) bekezdésében előírt, a megpályázott szakmáknak megfelelő szakmai végzettséggel rendelkezik, azaz:   1. szakmai tanárképzésben szerzett mesterfokozattal vagy felsőfokú végzettséggel és az ágazatnak megfelelő szakképzettséggel, 2. az ágazatnak megfelelő felsőfokú végzettséggel és szakképzettséggel vagy felsőfokú végzettséggel és az ágazatnak megfelelő szakképesítéssel, 3. legalább érettségi végzettséggel és az ágazatnak megfelelő szakképesítéssel rendelkezik továbbá 4. igazolt 3 év szakirányú szakmai gyakorlattal rendelkezik az adott területen   Emellett még szükséges:   1. Hiánytalan pályázati dokumentáció 2. A Pályázó adatlapjában szereplő kötelezően csatolandó dokumentumok megküldése     A vizsgafelügyelő az (a) és (b) pontban meghatározott végzettséggel kell rendelkezzen.  A vizsgabizottság tagja csak olyan személy lehet, aki megbízása időpontjában a vizsgán megszerezhető szakma tekintetében rendszeres oktatási tevékenységet folytat.  A vizsgafelügyelő, illetve a vizsgabizottság további tagja nem lehet az, aki a vizsgázó szakmai vizsgára történő felkészítésében részt vett, vagy a vizsgázó hozzátartozója. (Szkr. 272. § (4)). |

|  |  |
| --- | --- |
| **A vizsgabizottság ellenőrzési feladatokat ellátó tagja/vizsgafelügyelő** | |
| Feladatai: | *a)*a szakmai vizsga megkezdése előtt  *aa)*ellenőrzi a szakmai vizsga előkészítését, a szükséges szakmai, tárgyi és személyi feltételeket, az egészséges és biztonságos vizsgakörülmények meglétét,  *ab)*[*\**](https://net.jogtar.hu/jogszabaly?docid=a2000012.kor#lbj420id26d4)a vizsgabizottság tagjainak bevonásával ellenőrzi a szakmai vizsga jogszabályban előírt dokumentumainak meglétét, azok formai és tartalmi megfelelőségét,  *b)*vezeti a szakmai vizsgát és jóváhagyja a vizsgajegyzőkönyvet,  *c)*ellenjegyzi az értékelési folyamat eredményét bemutató dokumentációt,  *d)*tájékoztatja a vizsgázókat az egyes vizsgatevékenységek előtt az őket érintő döntésekről, tudnivalókról,  *e)*gondoskodik a szakmai vizsga iratainak szabályszerű kiállításáról és hitelesítéséről, felügyeli a szakmai vizsga jegyzőjének munkáját. |
| A vizsgabizottsági tagi adatbázisba bekerülés feltételei: | * A vizsgán megszerezhető szakma oktatásához jogszabályban előírt feltételeknek való megfelelés. * Minimum 3 év szakmai (oktatói vagy szakmában töltött idő) tapasztalat. * Adatkezelési nyilatkozat, pártatlansági nyilatkozat, összeférhetetlenségi nyilatkozat, titoktartási nyilatkozat elfogadása a jelentkezéssel egyidejűleg. |
| Az aktuális vizsgára történő megbízás feltétele | * A vizsgázó szakmai vizsgára történő felkészítésében nem vett részt, nem hozzátartozója a vizsgázónak. |

|  |  |
| --- | --- |
| **A vizsgabizottsági tagok** | |
| Feladatai | *a)*a lebonyolítási rend szerint részt vesznek a vizsgáztatásban,  *b)*ellenőrzik a projektfeladat megvalósításának lépéseit, és rögzítik azok eredményeit,  *c)*a *b)*pont szerinti adatok és információk alapján elvégzik az értékelést, valamint  *d)*az értékelési folyamat eredményét bemutató és a javasolt érdemjegyet tartalmazó dokumentációt a vizsgafelügyelő általi ellenjegyzést követően továbbítják az akkreditált szakképzési vizsgaközpont vezetőjének. |
| A vizsgabizottsági tagi adatbázisba kerülés feltételei: | * A vizsgán megszerezhető szakma oktatásához jogszabályban előírt feltételeknek való megfelelés. * Minimum 3 év szakmai (oktatói vagy szakmában töltött idő) tapasztalat. * Adatkezelési nyilatkozat, pártatlansági nyilatkozat, összeférhetetlenségi nyilatkozat, titoktartási nyilatkozat elfogadása a jelentkezéssel egyidejűleg. |
| Az aktuális vizsgára történő megbízás feltétele | * A vizsgázó szakmai vizsgára történő felkészítésében nem vett részt, nem hozzátartozója a vizsgázónak. * Megbízása időpontjában a vizsgán megszerezhető szakma tekintetében rendszeres oktatási tevékenységet folytat. (ezt kérésre a foglalkoztatási formának megfelelő dokumentummal igazolni szükséges) * Képesítő vizsgára történő megbízás esetén a szakmai felkészítésben való részvétel, valamint a rendszeres oktatói tevékenység hiánya nem minden esetben lesz kizáró oka felkérésnek. |

A pályázati adatlap és a hozzá tartozó dokumentumok megfelelő kitöltéséhez az alábbiak szükségesek:

* A pályázó teljeskörűen kitölti az adatbázisba való felvételhez szükséges pályázati adatlapot, hiánytalanul benyújtja a megadott dokumentumokat és elfogadja a szükséges nyilatkozatokat.
* A szakmai önéletrajzban és pályázati adatlap megfelelő pontjában a pályázó térjen ki valamennyi korábbi munkatapasztalatára, a szakterületen eltöltött időkre is, különösen a pályázott képzési területre vonatkozó kompetencia alátámasztott és megfelelő igazolására. Kérjük, jelezze azt is, ha van online vizsgáztatási tapasztalata.
* A pályázó valamennyi képzettségét igazoló dokumentumát benyújtja, tehát nem kizárólag a legmagasabb iskolai végzettség igazolását. Amennyiben több területen is rendelkezik szakmai ismerettel, úgy célszerű valamennyi diploma, oklevél, tanúsítvány, munkatapasztalat megadása és megküldése.

Hiányos pályázati dokumentáció beérkezése esetén a Vizsgaközpont e-mailben tájékoztatást küld a pályázatot benyújtó részére a hiányzó, pótolandó dokumentumok felsorolásával, és határidő közlésével egy alkalommal lehetőséget teremt annak utólagos megküldésére.

**A pályázat benyújtásának határideje és módja:**

A pályázónak a felhívás mellékleteként megjelentetett pályázati adatlapot, illetve a pályázati adatlaphoz tartozó kötelező mellékleteket postai vagy elektronikus úton kell benyújtania:

Postai úton:

PERFEKT Vizsgaközpont Nonprofit Kft.

7623 Pécs, Tüzér utca 13.

Elektronikus úton:

info@perfektvizsgakozpont.hu

A pályázat benyújtása során a Vizsgaközpont elfogadja az AVDH, azaz Azonosításra Visszavezetett Dokumentum Hitelesítés szolgáltatás elektronikus aláírási lehetőséget is a pályázó pályázati anyagainak aláírására, amennyiben a szolgáltatást ügyfélkapun keresztüli azonosítással veszi igénybe.

Az AVDH felhasználói tájékoztató itt megtekinthető: [HITELESÍTÉS (magyarorszag.hu)](https://magyarorszag.hu/szuf_avdh_feltoltes)

A benyújtott pályázatok elbírálása a benyújtási határidőt követő 30 nap.

A benyújtott pályázati anyag elbírálásának eredményéről a jelentkezők a pályázati lapon megadott e-mail címre kapnak értesítést.